stanford-oval/wikipedia huggingface dataset:
אלי דוקורסקי
ביוגרפיה

דוקורסקי נולד וגדל בקריית ביאליק. בהיותו נער, שימש כתב במקומון "הד הקריות". ב-1983 התגייס לצה"ל ושירת ביחידה 8200 של חיל המודיעין.
בשנת 1985 החל את עבודתו בחברת "המשקם לתעסוקת האנשים עם מוגבלות": תחילה כממונה פרסום ויחסי ציבור, ולאחר מכן כמנהל יחידת מפעלים של אזור הגליל המערבי. משנת 2003 מונה למנהל אגף ארגון, שיטות והסברה (אגף או"ש). משנת 1994 ועד פרישתו מהחברה בשנת 2008 שימש כיו"ר ועד העובדים של חברת המשקם. משנת 1998 שימש כנציג ציבור מטעם העובדים בבית הדין האזורי לעבודה בחיפה וכיהן בו במשך 9 שנים.
בשנים 2011–2019 כיהן כנציג ציבור במועצה לשידורי כבלים ולוויין כדירקטור מטעם השלטון המקומי. משמש כחבר דירקטוריון בחברה לפיתוח משאבי אנוש בשלטון המקומי. דוקורסקי צורף כחבר האספה הכללית של בית לוחמי הגטאות לחקר השואה ומפעל הפיס. דוקורסקי חבר החל מ-2018 במועצת הרשות לשיקום האסיר.
בינואר 2019 התמנה לתפקיד יושב ראש עמותת קרן שלם.
דוקורסקי חבר במועצת העיר קריית ביאליק מאז היה בן 24, בשנת 1989. בשנת 2003 התמודד על ראשות העיר ולא נבחר, אולם נבחר לכהן כסגן ראש העיר ללא שכר.
בבחירות המוניציפליות בנובמבר 2008 נבחר דוקורסקי לתפקיד ראש העירייה, לאחר שזכה ב-43 אחוזים מהקולות וגבר על 6 מועמדים בסיבוב הראשון, בהם ראש העיר המכהן באותה התקופה, ד"ר רפי ורטהיים. סיעתו של דוקורסקי, "כולנו קריית ביאליק", זכתה ב-3 מנדטים והייתה לסיעה הגדולה במועצת העיר.
בקדנציה הראשונה שלו כראש העיר הוקמו טיילת הגדורה על שם שמעון פרס וטיילת ברחוב בן-גוריון, מבני ציבור וחינוך. העיר זכתה בפרס החינוך היישובי הארצי לשנת 2012. כמו כן זכה דוקורסקי בפרס הכנסת כראש העיר המקדם את נושא הנגישות לאנשים עם מוגבלות. דוקורסקי הוא ראש ראשות היחיד שקיבל את ההוקרה.
בבחירות לרשויות המקומיות שנערכו בשנת 2013 נבחר לתקופת כהונה שנייה בראשות עיריית קריית ביאליק, לאחר שזכה בתמיכתם של 74 אחוז מהמצביעים. סיעתו התחזקה ל-4 מנדטים ונשארה הסיעה הגדולה במועצת העיר.
בשנת 2014, במהלך הקדנציה השנייה שלו בראשות העיר, נחתם הסכם גג להקמת 7,253 יחידות דיור בדרך להכפלת אוכלוסיית העיר. כמו כן, הוארכה טיילת הגדורה לכיוון דרום, נפתח בית ספר חדש בשכונת גבעת הרקפות וב-2016, החלה הקמת שכונת "נאות אפק".
בבחירות לרשויות המקומיות ב-2018 היה למתמודד יחיד וזכה לתמיכה של 95% מהמצביעים להמשך כהונתו.
בדצמבר 2020 קיבל דוקורסקי את פרס אביר איכות השלטון מטעם התנועה לאיכות השלטון בקטגוריית רשויות מקומיות.
במרץ 2023 נבחר לקבל את פרס המצוינות של אלווין ישראל ע"ש אילן גילאון עבור פועלו כראש עיר וכיו"ר קרן שלם למען השתלבותם של אנשים עם מוגבלות בחברה הישראלית.
בבחירות לרשויות המקומיות ב-2024 היה שוב למתמודד יחיד וזכה לתמיכה של 92.2% מהמצביעים להמשיך לקדנציה הרביעית בתפקיד.
לדוקורסקי תואר ראשון במדע המדינה ולימודים רב תחומיים במדעי החברה מהמכללה האקדמית עמק יזרעאל, והוא מוסמך אוניברסיטת חיפה במינהל ציבורי.
דוקורסקי נשוי ואב לשלושה.
פרסים והוקרה

2020 – אות אביר איכות השלטון
2023 – פרס המצוינות הארצי של אלווין ישראל ע"ש אילן גילאון
הערות שוליים

↑  ההסתדרות הציונית העולמית בחרה בראש עיריית קריית ביאליק, אלי דוקורסקי, לתפקיד יו"ר של מוסד ביאליק, ניוזים צפון, 30 בינואר 2023
↑  ליאורה טל, הנשיא ריבלין מינה את דוקורסקי כחבר במועצת הרשות לשיקום האסיר, באתר רדיו חיפה, 12 בספטמבר 2018
↑  ראש עיר חדש בקרית ביאליק: אלי דוקורסקי, באתר mynet‏ קריות, 12 בנובמבר 2008
↑  הבחירות המקומיות: תוצאות איזור הצפון, באתר nrg‏, 12 בנובמבר 2008
1 2  "מסיבת הניצחון כבר מוכנה": המתמודדים שכבר "ניצחו" בבחירות לרשויות המקומיות, באתר ישראל היום, 26 בספטמבר 2018
↑  הילה מלמד, אלי דוקורסקי ניצח ב-75 אחוזים, באתר בלינקר, ‏23 באוקטובר 2013
↑  מירית פנחס, זוכה פרס אביר איכות השלטון ל-2019: אלי דוקורסקי, באתר mynet‏ קריות, 13 בפברואר 2020
אל-ח'נסאא

| --- | --- |

ציור של ג'ובראן ח'ליל ג'ובראן המדמה את אל-ח'נסאא
 לידה:  575 נג'ד, ערב הסעודית 
 פטירה:  645 (בגיל 70 בערך) נג'ד, ערב הסעודית 
 שפות היצירה:  ערבית 
 
אל-ח'נסאא (בערבית: الخنساء) או בשמה המלא: תמאדר בנת עמרו בן אלחרת' בן אל-שריד אל-סלמיה (בערבית: تماضر بنت عمرو بن الحرث بن الشريد السُلمية) הייתה משוררת מחצי האי ערב בת המאה ה-7 שחיה בימיו של נביא האסלאם מוחמד.
ביוגרפיה

אל-ח'נסאא נולדה באזור נג'ד שבחצי האי ערב למשפחה עשירה. בשנת 612 נהרג אחיה  מועאוויה  על ידי חברי שבט אחר. אל-ח'נסאא דרשה נקמה ואחיה האחר, סאחר, נקם על הרג מועאוויה. הוא נפצע במהלך ביצוע הנקמה, ומת בעצמו שנה לאחר מכן. אל-ח'נסאא התפרסמה כמשוררת לאחר שחיברה הספדים וקינות לזכר שני אחיה המתים.
בשנת 629 נפגשה אל-ח'נסאא עם הנביא מוחמד, וכתוצאה מההיכרות המירה את דתה לאסלאם. היו לה ארבעה בנים שהתאסלמו ביחד איתה. היא ליוותה אותם לקרב אל-קאדסיה בשם האסלאם, במהלכו  נהרגו כל הארבעה. על פי המסורת המוסלמית, לאחר שהיא קיבלה את הידיעה על מות בניה היא לא התאבלה אלא הצהירה "השבח לאל שכיבד אותי על מות הקדושים שלהם. אני מקווה שאדוני יאחד אותי איתם בצל רחמיו".
המשורר הערבי בן זמנה אל-נע'אבה כתב עליה "אל-ח'נסאא היא המשוררת הנפלאה ביותר מבין בני האדם והג'ינים". על פי מסורת נוספת אל-נע'אבה אמר לאל-ח'נסאא יום אחד: "לולא אבו באסיר כבר הקריא לי (את שיריו), הייתי אומר שאת המשוררת הגדולה ביותר של הערבים. לכי, שכן את המשוררת הגדולה ביותר מבין אלו עם שדיים". אל-ח'נסאא השיבה לו: "אני המשוררת הגדולה ביותר מבין אלה עם אשכים, גם כן".
הערות שוליים

↑  Esat Ayyildiz, El-Hansâ’ Bint ‘Amr: Eski Arap Şiirinde Öncü Bir Mersiye Şairi Hanım, Mütefekkir 7, 2020-06-30, עמ' 201–224 doi: 10.30523/mutefekkir.757993
↑  Ibn Qutaybah, al-Shiʿr wa-al-shuʿarā’ (Beirut, 1964)
↑  3. Arab women writers: a critical reference guide, 1873-1999, American Univ in Cairo Press, 2008
| --- | --- |
בקרת זהויות :  NLI: 987007451714905171  BnF: cb12072941f (data)  GND: 119022559  ISNI: 0000 0001 1879 2729  LCCN: n79091936  NTA: 074400665  SELIBR: 34553  SUDOC: 029014417  TDVİA: hansa  VIAF: 89743606   WorldCat (עם VIAF): 89743606
אופוזיציה קומוניסטית ישראלית

אסתר וילנסקה
אופוזיציה קומוניסטית ישראלית (אק"י) הייתה התארגנות פוליטית בראשותה של ח"כ לשעבר אסתר וילנסקה שפרשה ממק"י ב-1973, בטענה שמפלגה זו אינה שמאלית די הצורך ומגלה נטייה לציונות בהקשר לסכסוך הישראלי-הערבי. זאת לאחר שבפילוג קודם במק"י בשנת 1965, נותרה וילנסקה חברת המפלגה ונשארה בפלג בראשות ח"כ ד"ר משה סנה והמזכ"ל, שמואל מיקוניס.
היסטוריה

חברי אק"י הקימו יחד עם חלק מיוצאי שי"ח את "חזית השמאל", שהתמודדה בבחירות לכנסת השמינית ברשימה משותפת עם מר"י, אולם לא עברה את אחוז החסימה.
ב-1975 הצטרף שמואל מיקוניס לאק"י בעקבות האיחוד בין מק"י לתכלת-אדום. ב-1977, לקראת הבחירות לכנסת ה-9, החליטה אק"י לחבור לרק"ח ולגופי שמאל נוספים בהקמת החזית הדמוקרטית לשמאל ולשוויון. אק"י שמרה על מזכירות ארגונית נפרדת ועל ביטאונה, "הדים", בעריכתו של צבי ברייטשטיין בו ביטאה את עמדותיה הפוליטיות, אך שמרה על אמונים לקו של חד"ש במערכות הבחירות השונות. בעקבות צעד זה נטשו את אק"י חלק מחבריה שפעילותם הלכה ודעכה.
אורתופטיקה

אורתופטיקה (באנגלית: Orthoptics) הוא מקצוע פארא-רפואי העוסק באבחון וטיפול לא ניתוחי בפזילה, אמבליופיה (עין עצלה) והפרעות תנועתיות בעין. המילה אורתופטיקה היא הלחם בסיסים של שתי מילים ביוונית: orthos - "ישר", optikos - "המתייחס לראיה", משמע ראייה ישרה. אורופטיסטים עוסקים בבעיות בהשתברות אור (refraction) ושליטה ובקרה על שרירי העין. יש מדינות בהן אורתופטיסטים מוכשרים לעקוב אחר מספר מחלות עיניים, כגון גלאוקומה, קטרקט ורטינופתיה סוכרתית.
היסטוריה

לתחום האורתופטיקה יש היסטוריה ארוכה בתמיכה אופתלמולוגית (בתמיכה בטיפולי עיניים). אורתופט צרפתי בשם לואי אמיל ג'וואל (Louis Emile Javal), החל להשתמש בתרגילי תנועות בעיניים לטיפול בפזילה ותיאר את נוהל האורתופטיקה בכתביו בסוף המאה ה-19. מרי מדוקס (Mary Maddox), חלוצת מקצוע האורתופטיקה, הייתה האופטומטריסטית הראשונה שתועדה. היא הוכשרה על ידי אביה, ארנסט מדוקס (Ernest E. Maddox), בעקבות צורך בכוח אדם מטפל נוסף שנבע מריבוי המטופלים והזמן הרב הדרוש כדי לבדוק ולטפל בחולים. ד"ר ארנסט מדוקס היה אופטלמולוג (רופא עיניים), וגם הממציא של מכשירים שונים המשמשים לחקירת הראייה הבינוקולרית של בני האדם (ראייה דו עינית, בשתי עיניים). מארי מדוקס התחילה לעבוד וליישם את הידע שלה באורתופטיקה בלונדון, אנגליה, בתחילת שנת 1920 ופתחה לראשונה מרפאה משלה בבית החולים "Royal Westminster" בשנת 1928. בית החולים האוסטרלי הראשון עם מרפאת אורתופטיקה הוקמה בבית החולים "אלפרד" במלבורן ב-1931.
טיפולי אורתופטיקה

אנשים העוסקים באורתופטיקה בעיקר מעורבים באבחון והתנהלות עם מטופלים בעלי בעיות בראייה בינוקולרית, המתקשרים לאמביפוליה, איזון השריר האקסטאוקולרי באמצעות תנועות עיניים, ראייה שבורה, תנועות ורגניות של העין, חוסר התאמה (חוסר התאמה יחסי חיובי וחוסר התאמה יחסי שלילי). האורתופטיסטים עובדים בשיתוף פעולה הדוק עם רופאי עיניים כדי להבטיח כי עבור חולים עם הפרעות שריר עין מוצע מגוון רחב של אפשרויות טיפול. על פי איגוד האורתופטיסטים הבינלאומי, בפועל טיפול אורתופטי מקצועי כרוך בפעולות הבאות:
פעולות עיקריות
אבחון תנועתיות בעין וניהולה תוך שיתוף פעולה.
בדיקות ראייה
הערכה של צרכים מיוחדים.
הערכה ושיקום של הפרעות נוירולוגיות.
פעולות משניות
הערכה והתנהלות עם ראייה ירודה.
הערכת גלאוקומה וניהול גלאוקומה יציבה.
ביומטריה (כולל עבודה סונורגפית).
צילום ובדיקת פונדוס.
בדיקות הולכה עצבית בעין.
רטינוסקופ והחזר-אור, כמו שימוש בפורופטר להערכת שגיאות בשבירת קרן אור בראייה.
פעולות נוספות
רישום של רשימת המתנה במרפאות עיניים ילדים למניעת המתנה ועיכוב במרפאה.
סיוע במרפאות רב תחומיות לבדיקות ראייה אצל ילדים (באורתופטיקה/באופטומטריה).
ארגון ותעדוף של רשימת הממתינים לניתוחי פזילה על פי קריטריונים מוסכמים.
סיוע בהליכים ופעולות כירורגיות.
תרגילים לתנועת העיניים על פי שיטת בייטס
תרגילים לתנועת העיניים על פי שיטת בייטס
לימודי אורתופטיקה

ניתן ללמוד אורתופטיקה כתוכנית לתואר ראשון ואף כהרחבה לתואר שני במדינות רבות, גם כן קיימת האפשרות לתארים מתקדמים בתוכניות של דוקטורנטים מקצועיים או דוקטורנטים התארים אחרים (PhD). כיום, קיימות כ-17 תוכניות לימודים המוצעות ברחבי העולם. על אף שתוכניות הלימוד האורתופטיקה נבדלות במקצת זו מזו במקומות השונים, כל תלמידי התחום לומדים להעריך, לאבחן ולדעת להתנהל עם הפרעות עיניות.
לימודי אורתופטיקה > אוסטרליה

תוכניות לימוד אורתופטיקה מוצעות באוניברסיטת הטכנולוגיה בסידני (the University of Technology Sydney) ובאוניברסיטת לה-טרוב (LaTrobe University) שבמלבורן. סטודנטים יכולים לבחור בין אם מסלול לימודי האורתופטיקה יכלל במסגרת לימודית דו-חוגית שנמשכת 4 שנים או לעשות תואר באורתופטיקה בלבד שנמשך שנתיים בלבד. בוגרי שני המסלולים יכולים להיות במידה שווה חלק מדירקטוריון האורתופיסטים האוסטרלים.
לימודי אורתופטיקה > בריטניה

תוכנית של תואר ראשון שאורך 3 שנים מוצעת באוניברסיטת שפילד (the University of Sheffield) וגם באוניברסיטת ליברפול (the University of Liverpool), קיימת גם אופציה של תואר בן 4 שנים באוניברסיטת גלאסגואו קלדוניה. סיום בהצלחה של התואר יאפשר לבוגרים להצטרף למשרד הבריאות האנגלי (HCPC).
באוניברסיטת שפילד (the University of Sheffield) קיים מסלול של תואר שני בראייה ופזילה תוך למידה מרחוק.
לימודי אורתופטיקה > ארצות הברית

בבית הספר לרפואה ולבריאות הציבור שבאוניברסיטת וויסקונסין (The University of Wisconsin School of Medicine and Public Health), קיימת תוכנית בת 24 חודשים להכשרה לעיסוק באורתופטיקה.
לימודי אורתופטיקה > ישראל

באוניברסיטת תל אביב קיימת תוכנית ללימודי תעודה באורתופטיקה באופן ספציפי, בתנאי עמידה בתנאי הקבלה ההתחלתיים- ממוצע של 75 לפחות בתואר ראשון מתחום המדעים, מעבר ראיון אישי וניסיון עבודה בתחום הבריאות. מלבד זאת, תחום האורתופטיקה נלמד באופן נלווה ללימודי תואר ראשון באופטומטריה.
כתבי עת באורתופטיקה

אורתופיסטים תורמים תרומה משמעותית לתחום המחקרי בנושא בריאות העין ופרסמו כתבים במגוון כתבי-עת ידועים העוסקים באופתלמולוגיה. בנוסף לכך, רוב העמותות וארגוני האורתופטיסטים מארגנים מדי שנה בשנה כנסים בהם הם מפרסמים כתב עת הכולל התפתחויות והתקדמות המחקר בנושא טיפול ושמירה על בריאות העין, ואחת לארבע שנים מארגן האיחוד הבינלאומי של האורתופיסטים כנס של אנשי המקצוע מכל העולם. כמו כן, ניתן למצוא באתר האינטרנט של האיחוד הבינלאומי של האורתופיסטים (.International Orthoptic Association website) מגוון מאמרים וכתבים הנוגעים לנושא. האוניברסיטה של ליברפול מציעה גם אמצעי חיפוש למגוון כתבי עת בנושא אורתופטיקה הכוללים מידע עוד משנת 1940 ואף פרטים לגבי פגישות רלוונטיות לתחום.
ראו גם

אופתלמולוגיה
אופטומטריה
פזילה
משקפיים
שיטת בייטס
הערות שוליים

↑  International Orthoptic Association document "professional role"
1 2  Vukicevic, M., Koklanis, K and Giribaldi, M. Orthoptics: Evolving to meet increasing demand for eye service.
↑  "Ernest Edmund Maddox (1863 - 1933)" (בצרפתית). 2006-06-03. נבדק ב-2014-09-17.
↑  Helveston, EM (2005). "Visual training: current status in ophthalmology". American journal of ophthalmology. 140 (5): 903–10. doi:10.1016/j.ajo.2005.06.003. PMID 16310470.
↑  "Archived copy". אורכב מ-המקור ב-31 ביולי 2009. נבדק ב-16 במאי 2009. {{cite web}}:  (עזרה);  (עזרה)
↑  McCarry, B (1999). "Orthoptists' Current Shared Care Role in Ophthalmology". Br Orthopt J. 56: 11–18.
↑  K.Fitzmaurice, H Maclean "A Method of Assessing Visual Performance Applicable to Multi-Handicapped Children."
↑  Fowler, MS (1991). "Orthoptic Investigation of Neurological Patients Undergoing Rehabilitation". Br Orthopt J. 48: 2–7.
↑  Fujita, J.; Aoki, S.;  et al. (2000). "Orthoptists in Low Vision Clinic". J.O.J. 28: 239–243.
↑  Enrica Colombo: The Orthoptist Visual-Therapist.
↑  Fitzmaurice, K. (1999). "Low vision rehabilitation: An update". Australian Orthoptic Journal. 34: 9–14.
↑  Amano, M.; Yamaguchi, N.;  et al. (1999). "Glaucoma Screening in Health Checkups". J.O.J. 27: 153–158. doi:10.4263/jorthoptic.27.153.
↑  http://www.australianorthopticboard.org.au/Registration/Registration.html
↑  Edwards, RS;  et al. (1999). "The Role of Orthoptists in Biometry". Br Orthopt J. 56: 19–21.
↑  Georgievski, Z; Koklanis, K; Fenton, A; Koukouras, I. (2007). "Victorian orthoptists' performance in the photo evaluation of diabetic retinopathy". Clinical & Experimental Ophthalmology. 35 (8): 733–738. doi:10.1111/j.1442-9071.2007.01576.x. PMID 17997777.
↑  JW Weiss, M Munck, E Muller-Feuga: The Orthoptist and Electro-Oculography.
↑  RANZCO - Home - RANZCO.edu, ranzco.edu
↑  VK Lantau et al: State of the Rotterdam Amblyopia Screening Project.
↑  G.Schalit et al: A New Model for the Evaluation and Management of Strabismus, Amblyopia and Refractive Error in Children.
↑  University of Wisconsin School of Medicine and Public Health, Department of Ophthalmology and Visual Science, https://www.ophth.wisc.edu/education/orthoptic/626e660f.html
↑  לימודי אורטופטיקה, אוניברסיטת תל-אביב
↑  לימודים בישראל- לימודי אורטופטיקה, באתר לימודים בישראל
| --- | --- |
בקרת זהויות :  NLI: 987007553350905171  BnF: cb119755435 (data)  LCCN: sh85095824  NKC: ph988984
אייל אלדי

| אייל אלדי |
| --- | --- |
 אייל אלדי זכר (מתת-המין הבורמזי)
מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: אייליים
תת־משפחה:: איילים
סוג:: Panolia
מין:: אייל אלדי
שם מדעי
 Panolia eldii ‏מקקללנד, 1842

אייל אלדי (שם מדעי: Panolia eldii; קרוי גם אייל מצח-קרן או אייל טאמין), הוא מין של אייל החי בדרום-מזרח אסיה ומצוי בסכנת הכחדה. כאשר היה מסווג בתחילה בסוג אייל, שמו המדעי היה "Cervus eldii", לאחר מכן הועבר לסוג אייל רוסרבוס יחד עם אייל ברסינגה ואייל שומבורג ושמו המדעי היה "Rucervus eldii", וכיום נחשב כמין יחיד בסוג "Panolia"; למרות זאת בטקסונומיות רבות הוא עדיין מוכר כמין בסוג אייל רוסרבוס.
אייל זה התגלה על ידי המערב לראשונה במניפור שבהודו בשנת 1839. השם המדעי המקורי Cervus eldii, נטבע בשנת 1844 על שמו של קצין בריטי. מבחינה גנטית האייל האלדי נחשב כקרוב ביותר לאייל דוד, ובמידה פחותה יותר גם לאייל אדום, אייל ברסינגה, אייל נקוד, ויחמור.
תיאור

גודלו של האייל האלדי בינוני, והוא מזכיר בגודלו וצורתו את הברסינגה. המין נחשב לאייל חינני ומלכותי, ומסיבה זאת הוא מבוקש בגני חיות. רגליו דקות וארוכות, גופו ארוך, ראשו גדול וצווארו דק. בגרונו של הזכר יש רעמה עבה של שיער ארוך. הזכרים גבוהים וכבדים יותר מהנקבות. פרוותם של האיילים מחוספסת וגסה, ומשנה את צבעה במהלך העונות: בקיץ צבעה חום אדמדם עם חלקים בהירים יותר בגפיים, ובחורף צבעה משתנה לחום כהה; והזכרים נוטים להיות כהים יותר מהנקבות. צבע הפרווה גם נוטה להשתנות בין תת-המינים. הזנב קצר יחסית וחלקו האחורי בצבע לבן בוהק בדומה לעכוז והגחון. אפו של האייל גדול ושחור, עיניו קטנות, אוזניו גדולות וצבעם הוא חום מבחוץ ולבנבן מבפנים. לאייל האלדי סינר לבן בצווארו הנמשך עד לשפתיו, ומעל אפו וסביב לעיניו השער לבן-בז'.
את האייל האלדי ניתן לזהות בקלות, בשל הצורה המיוחדת של קרניו: הן נראות כקשת או כנבל ואינן צומחות כלפי מעלה כשאר האיילים, אלא נמשכות אחורה בזווית כלפי חוץ ולאחר מכן מתעקלות חזרה כלפי פנים; הקרן עצמה מתחלקת לשניים: חלק קצר שגדל לכיוון המצח, וחלק ארוך שצומח לכיוון האוזניים ומתפצל בסופו לשניים עד שלושה סיעופים. החלק הגדל לכיוון המצח, יוצא דופן משאר האיילים וארוך ובולט במיוחד; מסיבה זאת האייל האלדי קמכונה גם "אייל מצח-קרן". הזכרים משירים את קרניהם בכל שנה, והקרן מגיעה לשיא גודלה בעונת הרבייה. העופרים של האייל האלדי נולדים עם כתמים לבנים בגופם, וכשהם גדלים הכתמים דועכים ונעלמים.
מידות גופו של האייל האלדי הן:

גובה כתפיים: 125-110 ס"מ. 

אורך הראש והגוף: 180-150 ס"מ. 

אורך הקרן: 99 ס"מ. 

אורך הזנב: 30-20 ס"מ. 

משקל הגוף: 175-125 ק"ג.
לאייל האלדי שלושה תת-מינים:
אייל מניפורי (Panolia eldii eldii) חי במניפור, הודו; ומכונה במניפורית "סאנג'אי". צבע פרוותו הוא חום זהוב.
אייל בורמזי (Panolia eldii thamin) חי ב מיאנמר (בורמה) ובמערב תאילנד. תואר לראשונה ב-1915. צבע פרוותו הוא חום אדמדם.
אייל תאילנדי (Panolia eldii siamensis) חי בתאילנד, קמבודיה, סין, וייטנאם ולאוס ויש המחשיבים אותו כמין נפרד. צבע פרוותו הוא חום כהה.
האוכלוסייה התאילנדית שחיה על האי הסיני האינאן נחשבת על ידי הרשויות הסיניות כתת-מין נפרד תחת השם המדעי (Panolia eldii hainanus = אייל האניאני), אולם דיווח זה אינו נתמך על ידי ראיות גנטיות.
תפוצה ובית גידול

האייל האלדי הוא יליד דרום ומזרח אסיה, ותפוצתו ההיסטורית השתרעה בעבר החל מצפון מזרח הודו ועד דרום סין וייטנאם וקמבודיה. כיום התפוצה נחלקת לארבעה חלקים עיקריים המאוכלסים על ידי שלושה תת-מינים, ומבודדים מבחינה גאוגרפית: 1. האייל המניפורי המוגבל לאוכלוסייה קטנה במניפור שבהודו; 2. האייל התאילנדי הנפוץ בקמבודיה ולאוס, ונצפה בעבר גם בתאילנד ובווייטנאם ומשערים כי נכחד שם כיום; 3. האי האינאן (סין. בעבר גם בדרום סין) המאוכלס אף הוא על ידי האייל התאילנדי (נחשב לעיתים כתת-מין נפרד); 4. האייל הבורמזי המצוי במרכז מיאנמר, וייתכן כי נכחד כבר במערב תאילנד.
בית הגידול משתנה בין תת-המינים: ה"סאנג'אי" המצוי במניפור ב"אגם לוקטאק", חי באזורי ביצות בעלי צמחייה מקומית הנקראת "פהומדי". לתת-מין זה יש פרסות רחבות המסייעות לו ללכת בקלות באדמה בוצית. האייל הבורמזי אינו קשור לביצות ומצוי בשלושה סוגי יערות: יער נשיר יבש, יער נשיר לח, ויער מעורב עם עצי טיק. האייל התאילנדי חי אף הוא ביערות נשירים ולעיתים גם ביערות מונסון. האחרונים נצאים גם בעמקים ובהרים, ובעבר תועדו גם בשטחי מרעה, סוואנות, יערות גשם ממוזגים, יערות ירוקי עד ויערות אורן. אף על פי שהשניים אינם חיים באזורי ביצות, קורה מדי פעם שיש הצפה ביער ואז הללו אינם מהססים להיכנס למים להתפלש או לאכול; במקרה של הצפות גבוהות האיילים עולים על תלוליות עפר או לאזורים הרריים מעט. כל השלושה נמנעים מצמחייה נמוכה בעלת קני במבוק, מיערות סבוכים ומאזורי חוף, ומצד שני נכנסים לפעמים לשטחים חקלאים וניזונים שם על גידולים.
אקולוגיה והתנהגות

בין ההרגלים המשותפים לכל תת-המינים של האייל האלדי: פעילים ברוב היום ומחפשים מחסה מהשמש בשעות הצהריים, ונודדים לתקופות קצרות בעונה היבשה בחיפוש אחר מזון ומים. איילים אלה גם באים לאזורים שונים בעקבות עשבים חדשים הצומחים לאחר השריפות הגדולות בחודשי פברואר ומרץ. במהלך חיפושיהם אחר מזון הם חולפים בשטח של 2.7 קמ"ר-3.5 קמ"ר. התזונה שלהם בטבע מורכבת ממגוון רחב של עשבים, עשבי תיבול, צמחים עשבוניים, דשאים, נבטים, פירות או פרחים שנפלו, וצמחי ושרכי מים; כמו כן הם נוהגים לפלוש לשטחים מעובדים ולרעות בגידולים של דגן, אורז קטניות, תירס, אפונה, ענבים, ועוד. כאשר האיילים סמוכים לאזורים חקלאיים (בעיקר כשהמזון הטבעי שלהם דליל) הם מסתתרים במשך היום ביער ומתגנבים בלילה לשדות. האיילים האלדים מבקרים בקביעות באתרי מלח, וישנם דיווחים כי הם מסוגלים לחיות מספר ימים ללא מים.
מרבית המחקרים על מחזור החיים של האייל האלדי בוצעו על ידי מכשירי מעקב שהוצמדו לצווארם של 11 זכרים ו-8 נקבות:
נקבת האלדי חיה בדרך כלל בבדידות או עם צאצאיה, אולם במהלך עונת הרבייה הנקבות מתאספות בעדרים של עד 50 פרטים. זכרים בוגרים חיים אף הם בבדידות מלבד עונת הרבייה, ואילו צעירים חיים בקבוצות קטנות. במהלך היחום הזכרים מתחרים אחד עם השני כדי לשלוט על ההרמון. תקופת ההריון היא 240-220 ימים וההמלטה של עופר אחד או שניים מתרחשת אצל תת-המין המניפורי בין אוקטובר לסוף דצמבר ואילו אצל תת-המינים הבורמזי והתאילנדי בין חודשי אוקטובר ונובמבר. העופר נולד עם כתמים לבנים הנעלמים עם הגיל ושוהה בצמחייה בשבועות הראשונים לחייו. הגמילה מתרחשת בגיל שבעה חודשים, והעופרים מגיעים לבגרות החל מגיל שנה וחצי ועד שנתיים.
מצב שימור > מספרים

מספרם של האיילים האלדים בטבע נאמד בכ-186 פרטים של אייל מניפורי (2004); 2,200 פרטים של האייל הבורמזי (אומדן האו"ם 1992); ולמעלה מ-1,000 פרטים של אייל תאילנדי (2004). נכון לשנת 2003, המספר המוערך של תת-המינים בגני חיות ובמכלאות הוא: 180 פרטים מתת-המין המניפורי; 1,100 פרטים מתת-המין הבורמזי; וכ-23 פרטים מתת-המין התאילנדי.
הערות שוליים

↑  אייל אלדי באתר הרשימה האדומה של IUCN
| איילי העולם הישן |
| --- | --- | --- |
| אייל זהוב | אייל אנאמייט • אייל חזירוני • אייל קוהל • אייל קאלאמיאן |   |
| אייל אלדי | אייל אלדי |   |
| אייל ת'ורולד | אייל ת'ורולד |   |
| אייל | אייל אדמוני • אייל קנדי • אייל מרכז-אסייתי • אייל סיקה |   |
| אייל רוסה | אייל אלפרד • אייל פיליפיני • אייל טימור • אייל סמבר |   |
| אייל רוסרבוס | אייל ברסינגה |   |
| אייל נקוד | אייל נקוד |   |
| יחמור | יחמור אירופי • יחמור פרסי |   |
| אייל דוד | אייל דוד |   |
| מונטיאק הציצית | מונטיאק הציצית |  |
| מונטיאק | מונטיאק שחור • מונטיאק פי • מונטיאק מצוי • מונטיאק סיני • מונטיאק צהוב • מונטיאק גונגשאן • מונטיאק פוהאט • מונטיאק ענק • מונטיאק רוזוולט • מונטיאק אנאמייט • מונטיאק העלה • מונטיאק סומטרי |  |
איור גולגולת של אייל אלדי.
נקבות וזכרים צעירים בגן חיות בפראג.
אגם לוקטאק בו מצויה האוכלוסייה של תת-המין המניפורי (ניתן לראות את צמחיית ה"פהומדי" הייחודית לאגם).
אייל אלדי הוא האייל הקרוב ביותר מבחינה גנטית לאייל דוד הנדיר.
מראה חזיתי של אייל אלדי זכר.
זכרים מתנגחים בגן חיות וייטנאמי בסייגון.
נקבה בגן חיות
אלי דוהה

| --- | --- |

 לידה:  14 בפברואר 1992 (בת 32) מוביל, ארצות הברית 
 שם לידה:  Elley Duhé 
 מוקד פעילות:  ארצות הברית 
 תקופת הפעילות:  מ-2016
 סוגה:  אלקטרופופ 
 שפה מועדפת:  אנגלית 
 חברת תקליטים:  RCA רקורדס 
 האתר הרשמי
 פרופיל ב-IMDb
 
אלי דוהה (באנגלית: Elley Duhé; נולדה ב-14 בפברואר 1992) היא זמרת-יוצרת אמריקאית. נולדה במוביל שבאלבמה, וגדלה בעיירות קטנות לאורך חוף המפרץ של ארצות הברית.
ביוגרפיה

לאחר שאביה נתן לה את הגיטרה הראשונה שלה בגיל 14 החלה דוהה את קריירת המוזיקה שלה בגיל 15, כזמרת בבתי קפה. היא הופיעה בתשלום גם בברים, במסעדות ובמסיבות פרטיות, והחלה להיחשף לכותבי שירים בנאשוויל, בלוס אנג'לס ובאוסטין. בשנת 2012 הופיעה בשלב הראשון של העונה השנייה של "The Voice". אולם היא לא עברה לשלב הבא והודחה. בתחילת הקריירה שלה היא השתמשה בשם במה, 'L.E.D.'.‏ הסינגל "Millenium", שהופק על ידי טארו, יצא לאור באוקטובר 2016 וצבר למעלה משני מיליון צפיות ביוטיוב ו-1.4 השמעות בשירות הסטרימינג ספוטיפיי.
בעקבות כתבה אודותיה שפורסמה בעיתון ה"בילבורד" בדצמבר 2016 צבר הסינגל השני שלה, "Immortal", כ-4.5 מיליון השמעות בספוטיפיי וכמיליון צפיות ביוטיוב. גרסת הרמיקס לשיר, שהוכנה על ידי הדי. ג'יים סנייקהיפס, צברה כ-770 אלף השמעות בספוטיפיי.
ב-10 באוגוסט 2018 יצא המיני-אלבום הראשון שלה, Dragon Mentality. את האלבום הוציאה לאור חברת התקליטים RCA רקורדס, ונכללו בו מספר סינגלים, דוגמת "Happy Now", שהופק על ידי זד ו-"Way Down Low".
בשנת 2020 יצא לאור הסינגל "Middle of the Night". הוא זכה להצלחה גבוהה מאוד בטיקטוק, לאחר שהאודיו שלו החל להישמע בסרטונים רבים בפלטפורמה.
דיסקוגרפיה > אלבומי אולפן

2023: Phoenix
דיסקוגרפיה > מיני-אלבומים

2018: Dragon Mentality
הערות שוליים

↑  Matt Collar, "Artist Biography by Matt Collar", Allmusic, retrieved December 1, 2017
↑  Maxamillion Polo (July 18, 2017). "New Artist Discovery: Elley Duhé Is The Future of Pop". Ones to Watch. Retrieved December 1, 2017.
↑  (February 14, 2012) "Vancleave's Elley Duhe competes on NBC's The Voice". gulflive.com. Retrieved April 12, 2022
↑  Jared Boyd (21 September 2017). "All you need to know to survive TenSixtyFive in Mobile: music, info and more". Al.com. Retrieved April 12, 2022
↑  Alexa Shouneyia (December 7, 2016). "Elley Duhe Drops Debut Solo Single 'immortal': Exclusive Premiere". Billboard. Retrieved December 1, 2017
| --- | --- |
בקרת זהויות :  ISNI: 0000 0004 6694 3554  LCCN: no2017113411  MusicBrainz: de7efde3-b5db-456a-903a-df145c8b3fbd  VIAF: 251150468224104170141   WorldCat (עם VIAF): 251150468224104170141